钦定古今图书集成/明伦汇编/氏族典/第085卷 > 胡
## 钦定古今图书集成/明伦汇编/氏族典/第085卷 > 胡

按《武进县志》。字惟峻。成化丁未进士。授行人，选云
南道御史。始巡京师，不避权贵。寻核湖广边储，及巡
河北，兼理山东、长芦盐课。巡按福建，继巡北直隶，有
“御史古月，胡胜似，包龙图”之谣。升广东按察司副使，
所辖十三村弗靖，讨之。以忤权贵，自广逮至，下诏狱，
卒得理。升江西按察使，转右布政使，广东左布政使。
以母忧归。